
DISSERTATIO  MEDICA, 

INAUGURALIS, 


D £ 

AMENORRHOEA. 

Quemadmodum  patet  om- 
nes foeminas,  omnibus  regionibus, 
Lunae  tributum  folvere,  fic  etiam  con- 
flat, quod,  fi  a quacunque  praeternaturali 
caufa  fiftatur  menftruus  fluxus  jam  incep- 
tus, vel  etiam  fi  intra  14  et  18  aetatis  an- 
num plane  non  adpareat,  varia  oriantur 
phaenomena  morbofa,  quae  eo,  quo  fe  pro- 
dant ordine,  jam  liceat  enumerare. 

jEgra,  omnium  primo,  ofcitationibus,  ac 
pandieulationibus,  una  cum  laffitudine  et 
A debilitate, 

debilitate,  corripitur.  Puella  antea  in  faltum 
prona,  jam  fefla  j aditat  membra,  et  in  fom- 
num  inclinat  ; fomnus  vero  hic  non  recre- 
at, fed  ingenti  comitatur  inquietudine,  in- 
terdum etiam  nodem  infomnis  degit.  De 
fenfu  ponderis  in  regione  lumborum,  nec 
non  de  doloribus  ad  anteriorem  abdominis 
partem,  et  ad  femora  fefe  extendentibus, 
ac  parturientium  referentibus,  conqueritur 
aegrota ; turgentes  mammae  dolent ; capi- 
tis dolor,  vertigo,  vifus  hebetudo,  tinnitus 
aurium,  furditas,  et  dolores  totius  corporis 
vagi,  fymptomata  funt,  quae,  fi  non  con- 
flanter,  faltem  frequentiffime  torquent. 
Naufea,  vomitu,  ruminatione,  et  aliis  dyf- 
pepfiae  fymptomatibus,  afficitur.  Appeti- 
tus faepius  mirum  in  modum  augetur  ; 
et  res  non  efculentae,  carbones  nimirum, 
creta,  aliaque,  avide  ab  aegrota  defideran- 
tur.  Alvus  plerumque  dura  eft,  inter- 
dum vero  diarrhoea  oritur ; urina  primo 
pallida,  morbi  progreffu  turbida  et  flavo 
colore  tinda  evadit.  Spiritus  difficile  tra- 
hitur, et,  fi  acclivem  tramitem  afcendere 

tentat. 

tentat,  refpiratio  valde  fit  anhelofa,  una 
cum  coarctationis  et  ftriCturae  circa  peCtus 
fenfu  ; tuffis  frequens,  brevis,  et  irritans,  in- 
terdum adeft.  Pulfus,  initio  fatis  plenus, 
debilis  evadit,  frequens,  et  facile  irritabilis ; 
cor  palpitat,  et  praecordiorum  oritur  anxie- 
tas. Interdum  vero  hyfteria,  faepius  au- 
tem ejufdem  morbi  anomala  fymptomata 
aegram  afficiunt.  Cynanche  et  affeCtiones 
aphthofae  ac  eryfipelatofae  nonnunquam 
fuperveniunt ; fanguis,  cui  per  naturalia  ex- 
itus jam  denegatur,  haud  raro  per  nares, 
oculos,  aures,  gingivas,  ventriculum, , vefi- 
cam,  mammas,  ulcera,  &c.  egreffum  quae- 
rit*. Fluor  albus  interdum  in  morbo  no- 
ftro  adeft ; et  menorrhagia  larga  aliquando 
illum  confequitur. 

Nec  defunt  exempla  epilepfiae,  apople- 
xiae, imo  etiam  maniae  et  fatuitatis  fubor- 
tae.  Facies,  praefertim  autem  labia,  palli- 
da evadunt  et  fublivida  ; oculi,  illi  animi 
indices,  hilaritatem  et  fplendorem  fuum  a- 

mittunt, 

mittunt,  et  caliginofi  atque  obfcuri  mentem 
diro  moeroris  jugo  oppreffam  denunci- 
ant.  Frequenter  horrore,  fubfequente,  noc- 
turno imprimis  tempore,  calore  et  fudo- 
re  torquetur  aegra  ; pedes,  ut  et  aliae 
corporis  partes,  oedemate,  mane  non  eva- 
nefcente,  afficiuntur.  Chlorotica  demum 
evadit  mifera,  cachexia  et  hydrops  fuperve- 
niunt,  et  anima  jam  altiora  petit  loca,  cor- 
pus gelidae  humo  unde  ortum  eft  relin- 
quens. Plura  vel  pauciora  horum  in  om- 
nibus fere  amenorrhoea  laborantibus  ad- 
funt ; omnia  enim  in  una  eademque  foemi- 
na  vix  ac  ne  vix  quidem  occurrunt, 

DEFINITIO. 

Menfes,  tempore  quo  fluer£  foient,  vel 
folito  parciores,  vel  non  omriino  fluentes, 
citra  graviditatem,  cum  lumbjgine,  cepha- 
lalgia, dyfpnoea,  &c, 

D I A G N O 

Etfi  nullus  mihi  occurrat  morbus  quem 
inter  et  amenorrhoeam  diftin£lio  non.  facile 
patet,  attamen  operae  pretium  erit,  inter 
amenorrhoeam  idiopathicam  atque  fympto- 
maticam  limites  ponere,  Verumenimvero, 
amenorrhoea  fymptomatica  tam  multis  at- 
que inter  fe  diverfis  caufis  originem  debet, 
ut,  in  omnibus  cafibus,  diftindtionem  indi- 
care perdifficile  omnino  ducamus  ; eft  vero 
quodam  prodire  tenus,  fi  non  datur  ultra. 
Sic  illam  amenorrhoeae  fpeciem  quae  adeo 
frequenter,  in  ultimo  phthifeos  ftadio  oc- 
currit, ab  idiopathica  diftinguendi  non  mul- 
tum nobis  faceffit  negotii ; tuffis  enim,  ex- 
pe&oratio,  et  alia  fymptomata  he&ica,  quae 
menfium  obftrudtionem  praecedunt,  diffe- 
rentiam clariffime  indicant,  et  amenorrhoe- 
am hancce  non  nifi  fymptomaticam  effe,  ex- 
tra dubitationis  aleam  ponunt.  Res  tamen 
longe  aliter  fe  habet,  in  iliis  amenorrhoeae 

fpeciebus, 

fpeciebus,  quae  vel  a praeternaturali  qua- 
dam partium  conformatione,  vel  fub  tem- 
pore graviditatis,  oriuntur.  Inter  priores, 
omnium  frequentiffimailla  eft,  quae  imper- 
vio hymeni  natales  debet,  quamque,  mirum 
di&u  ! per  annos  duraffe  legimus,  accumu- 
lantibus fcilicet  intra  uteri  cavitatem  men- 
fibus,  et  adjacentes  partes  corrodentibus  *. 
Si  virgo,  adhuc  non  menftruata,  confueta 
menfium  eruptionis  fymptomata,  per  duas 
vel  tres  periodos  patiatur  ; fi  abdomen  ejus 
tumeat,  cum  ponderis  fenfu  ad  perinaeum 
fefe  extendente,  et  fi  fymptomata  haec  tem- 
pore intermedio  non  evanefcant,  haud  abf- 
que  probabili  ratione  praeternaturaliter 
claufum  effe  hymen  credimus,  id,  quod  di- 
gito facillime  exploratur.  Veram  amenor- 
rhoeam ab  illa,  quae  graviditatis  tempore 
occurrit, diftinguere,  res  magni  omnino  mo- 
menti eft,  fed  difficilioris  indaginis.  Certe, 
{]  quibufdam  au&orihus  crederemus,  parum 
commodi  ex  hac  ipfa  diftindione  expetftan- 

dum 

dum  foret,  quum  abortus,  ex  inconfulto  me- 
dicamentorum emenagogorum  ufu,  metus, 
primaria  fit  caufa,  cur  adeo  folicite  illarum 
differentiam  quaeramus.  Hunterus  vero, 
illud  Britanniae  decus,  in  elegantiffimis  fuis 
de  utero  gravido  praeledtionibus,  quibus  in- 
terfuiffe  laudi  mihi  duco,  fibi  nulla  cognita 
effe  medicamenta,  quae  abortum  producere 
valent,  rotunde  afferit. 

Huic  vero  opinioni  opponere  liceat  ce- 
leb.  in  arte  obftetricia  viri  Young  au&ori- 
tatem,  qui  caute  cum  purgantibus  mercan- 
dum effe  monet,  ne  abortus  inducatur» 
Metum,  nec  non  alia  violentiora  animi  pa- 
themata  abortum  produxiffe,  univerfali 
fere  pra&icorum  teftimonio  conflat ; vis  e- 
ledrica,  et  alia  quaecunque,  quae  fyftema 
violentius  agitant,  eundem  praeflant  effec- 
tum; patet  hinc  diftindtionis  neceffitas.  Mu- 
lieres nuptae,  quae  antea  utero  gefferant, 
fatis  certo  conjicere  poffunt,  utrum  a gra» 
viditate  pendeat  menfium  obftrudtio,  nec 
ne  ; res  vero  longe  majoris  momenti  eft,  fi 
foemina  conjugali  non  nexa  eft  vinculo,  et 

fe 

fe  gravidam  efie  celare  optat  ; hoc  enim  iti 
cafu,  medicum  una  cum  caeteris  decipere 
haud  dubitat  ; fumma  igitur  cautela  opus 
eft,  ne  vel  fortioribus  varii  generis  medica- 
mentis abortum  producamus,  vel,  gravidi- 
tatem falfo  fufpicantes,  obtrectatorum  la- 
tratibus et  innocuam  virginem,  et  nofmet 
ipfos,  exponamus.  In  graviditate,  naufea 
matutino  imprimis  tempore  adeft  ; nec  adeo 
molefta  eft  ac  illa,  quae  circa  menftruas 
periodos  oritur  ; tempore  graviditatis,  per 
duas  vel  tres  menfes  folummodo,  idque  in 
initio,  haec  ipfa  naufea  perfiftit  ; in  ame- 
norrhoea vero,  per  totum  morbi  decurfum 
periodice  revertit  et  remittit,  fubfequenti- 
bus  aliis  phaenomenis  morbofis.  In  gravi- 
ditate, abdomen  circa  tertiam  menfem  tu- 
mere incipit,  qui  tumor  verfus  mediam 
abdominis  partem,  veluti  acuminatus  vide- 
tur, et,  fi  digito  venia  concedatur,  os  uteri 
molle  invenitur.  Faciei  color,  graviditatis 
tempore,  quam  in  amenorrhoea,  vividus 
magis  ac  naturalis  eft,  et,  circa  tertiam  vel 
quartam  menfem,  motus  ipfius  foetus  ple- 
rumque 

riimque  percipi  poteft.  Omnia  vero  haec 
figna  valde  incerta  funt ; de  fama  igitur  mu- 
lieris folicite  inquirendum,  et  opinionem 
noftram  caute  proferamus. 

CAUSAS  REMOTAS 

In  praedifponentes  et  occafionales,  five 
excitantes,  diftribuerunt  pathologu 


f RiEDISPOSITIO, 

Omnibus  bene  notum  eft,  foemiiias  de- 
bilis imbecillifque  habitus,  quae  vitam  de- 
gunt fedentariam,  quaeque  fanguinis  ex 
utero  profluvia  atque  abortus  perpeffae 
funt,  huic  morbo  praecipue  obnoxias  eva- 
dere. Mulieres  quoque,  quarum  matres 
vel  menfium  fuppreflxone  vel  menorrhagia 
laboravere,  morbo  noftro  haud  raro  infef- 
tantur.  Viragines,  nec  non  illae,  quas  moe- 
B 


ror 

ror  aliaque  animi  pathemata  torquent,  in 
amenorrhoeam  facile  incidunt.  Eo  validior 
autem  evadit  praedifpofitio,  fi  caufaejam 
allatae  in  foeminas  operantur  quae  coeli- 
bem  vitam  agunt. 

CAUSAE  EXCITANTES. 


Inter  omnes  fere  au&ores  convenit,  nec 
noftrae  repugnat  experientiae,  frigus  variis 
corporis  partibus,  potifTimum  autem  pedi- 
bus, admotum,  frequentiffimam  hujus  mor- 
bi caufam  ede.  Venaefedio  a quibufdam 
inter  caufas  numeratur  excitantes  ; et  ve- 
rum quidem  eft,  quod  venaefe£tio  adftan- 
tibus  menfibus  celebrata  amenorrhoeam 
inducere  valeat ; an  vero  alio  quodam  tem- 
pore eundem  producat  effe&um,  haud  certo 
confiat ; fed  de  hoc  fufius  infra  agendum 
eft. 

Ilje  eft  inter  animum  et  corpus  indiffo- 
lubilis  nexus,  ut,  illo  affedo,  in  fympathiam 

trahatur 

trahatur  hoc,  illo  perturbato,  morbo  quo- 
que hoc  laboret ; quaecunque  animum  de- 
bilitant^ eundem  in  vitales  pariter  ac  a» 
nimales  corporis  funCtiones  exferunt  ef- 
fectum : Hinc  mirum  non  eft,  varia  animi 
pathemata,  metum  puta,  moerorem,  iram, 
atque  gaudium,  nec  non  de  particulari  qua- 
dam re  nimiam  curam  ac  folicitudinem,  in- 
ter caufas  amenorrhoeae  excitantes  haud 
infimum  fibi  vindicare  locum.  Caufis  etiam 
adnumerare  oportet  viCtum  varii  generis, 
vel  qualitate,  vel  quantitate  ineptum  ; huc 
vero  imprimis  pertinent  lac,  pifces,  prae- 
cipue ex  falmonis  genere,  fruChis  acidi  et 
aufteri,  nec  non  fubftantiae  pingues  et  un- 
guinofae.  Haec  omnia  a mulieribus  ipfis 
tanquam  noxia  evitantur ; id,  quod  a qui- 
bufdam,  et  magni  omnino  nominis  medicis, 
praeconceptis  vulgi  opinionibus  tribuitur ; 
me  vero  judice,  bonis  atque  haud  fpernen- 
dis  nititur  obfervationibus  ; enimvero  quis 
nefcit  lac,  pifces,  &c.  flatibus  ac  acido  in 
primis  viis  originem  praebere,  variaque  in- 
ducere 

ducere  fymptomata,  quae  imminutum  te- 
flantur  ventriculi  tonum  ? 

Jam  autem  quum  conflet,  tantum  efle 
ventriculi  cum  utero  confenfum,  ut,  uno 
horum  morbo  laborante,  afficiatur  quoque 
alter,  a&ionis  nuper  enumeratarum  caufa** 
rum  explicatio  facilis  evadit. 

CAUSA  PROXIMA. 

Hanc  fanguinis  lentori  ac  'vifciditati,  ex** 
trema  uteri  vafa  obftruenti,  quidam  retulere 
medici.  Quum  vero  diredtis  experimentis 
exiftentia  hujufce  lentoris  nunquam  pro- 
bata fuerit,  quumque,  fi  vel  poffibilem  fup- 
ponamus,  illarum  tamen  menfium  fuppref* 
fionum,  quae  ab  animi  pathematibus,  tem- 
poris veluti  momento  oriuntur,  caufa  efle 
nequeat,  illam  ex  toto,  tanquam  abfonam, 
praeterire  licet.  Eft  vero  alia  caufa,  quae 
majorem  prae  fe  fert  probabilitatis  lpeciem, 
et  de  qua  nunc  quaedam  dicenda  funi.  Sed 

prius 

prius  pauca  de  menftruorum  theoria  prae- 
mittenda. 

Dantur  adhuc  duae  theoriae,  quae  in 
hunc  ufque  diem  multos  habuerunt  patro- 
nos ; de  univerfali  ac  partiali  plethora  me 
loqui  nemo  non  videt.  Varia  pro  unaqua- 
que harum  militant  argumenta,  quaeque 
jam  enumerabimus,  et  omnibus  demum 
inter  fe  collatis,  noftram  tradere  opinio- 
nem, qua  decet  modeftia,  conabimur.  Qui 
a plenitudine  univerfali  menfes  repetunt, 
ad  phaenomena  illa  imprimis  attendunt  quae 
totius  fyftematis  indicant  afFedionem  ; funt 
vero  haec  : Capitis  dolor,  oculorum  in- 
flammatio, mammarum  intumefcentia,  hae- 
morrhagiae vicariae,  menfium  in  nutrici- 
bus abfentia,  languor  et  univerfalis  veluti 
ponderis  fenfus,  quae  circa  menflruationis 
tempus  obtinent.  Obfervant  porro  foemi- 
iias,  ob  laxiorem  corporis  habitum,  fangui- 
nis  fuperabundantiam  facile  contrahere, 
quae,  etfi  foetus  nutrimento  a natura  bene- 
fica defignata,  eo  tamen  tempore  quo  gra- 
vida non  eft  mulier,  e corpore  eliminari 

debet. 

debet,  id  quod  per  menftruam  evacuatio- 
nem fit.  Credunt  etiam  per  hanc  theoriam 
optime  explicari,  cur  circa  14  vel  15  aeta- 
tis annum  prorumpant  menfes  ; variis  ni- 
mirum corporis  partibus  jam  evolutis,  ute- 
rus, utpote  debilioris  laxiorifque  texturae, 
fanguinis  impulfui  alio  quocunque  organo 
minus  refiftet.  Qui  a partiali  plethora 
menfes  originem  ducere  exiflimant,  longe 
aliter  calculos  fuos  fubducunt.  Conten- 
dunt, nempe,  dolorem  lumborum,  nec  non 
moleftiae  et  ponderis  in  regione  uteri  fen- 
fum,  quae  menfium  eruptionem  non  modo 
praecedunt,  verum  etiam  comitantur  (im- 
mo,  fola  adfunt , id  quod  de  capitis  do- 
lore, caeterifque  fymptomatibus  univerfali- 
bus,  minime  dici  queat)  topicam  congeftio- 
nem  lucide  indicare.  Symptomata  illa  quae 
pro  plethora  univerfali  militare  videntur, 
puta  capitis  dolorem,  mammarum  intumef- 
centiam,  &c.  partialis  plethorae  patroni 
fympathiae  retulerunt ; et  probabilem  hanc 
efle  hujus  rei  explicationem,  in  fubfequenti 
capite  ulterius  demonftrare  tentabimus.  In 

praefenti 

praefenti  obfervare  licet,  dodrinam  "de 
fympathia  in  hoc  cafu  ex  eo  confirmari, 
quod  quatuor  vel  quinque  fanguinis  unciae, 
per  menfes  evacuatae,  plus  afferant  levami- 
nis variis  doloribus  menfium  eruptionem 
praecedentibus,  quam  fexdecim  per  venae- 
fedionem  detradae.  Unicuique  etiam  qui 
vel  primis  labris  praxin  medicam  guftaverit 
confiat,  foeminas  faepe,  fupervenientibus 
menfibus,  nycthemeri  fpatio  ab  omnibus  fere 
fymptomatibus,  amenorrhoeam  concomi- 
tantibus, liberari,  quum  forfan  haud  ultra 
duae  vel  tres  fanguinis  unciae  evacuatae  fue- 
rint. Sed  haec  veluti  per  tranfennam  dida 
funto,  et  ad  argumenta  pro  plethora  partiali 
revertamus.  Qui  huic  dodrinae  addidi  funt, 
ulterius  obfervant,  largas  et  repetitas  venae- 
fediones,  plures  vel  pauciores  ante  men- 
ftruam  periodum  dies  celebratas,  menfium 
eruptionem  haud  impedire.  Huic  argu- 
mento plethorae  univerfalis  fautores  rege- 
runt, corpus  humanum  poteftate  praeditum 
efle,  fanguinis  jaduram,  ea  qua  perditur 
proportione  (ad  certam  quantitatem)  re- 
parandi ; 

parandi ; vix  autem  crediderim  ingenio* 
fos  hos  viros  unquam  demonftraturos,  fy- 
ftema  noftrum,  unius  diei  fpatio,  fanguinis 
libram  regeneraturum,  quae  certe  quantitas 
ante  menftruorum  eruptionem  nonnun- 
quam  detrahitur.  Ad  menfium  in  ladtanti- 
bus  fuppreffionem  quod  attinet,  notandum 
eft,  eam  a defectu  fanguinis  per  uterum 
eliminandi  minime  pendere  ; enimvero,  fi 
res  fefe  ita  haberet,  neceflarium  omnino  ef- 
fet,  ladtis  fecretionem  fanguinis  ex  utero 
evacuatione  impediri,  hoc  autem  non  fleri 
omnibus  notum  eft  ; quis  enim  ignorat  lac 
haud  raro  in  mammis  fefe  prodere,  dum 
utero  adhuc  gerat  mulier  ? Quis  unquam 
negavit  lac  in  puerperis  fecerni,  lochiis  vel 
large  fluentibus  ? Aliae  igitur  hoc  phae- 
nomenon  debetur  caufae  ; fed  de  hac  po* 
ftea.  Plethoram  ideo  in  foeminis  generari* 
ut  foetus  nutrimento  inferviret,  fubtili  fatis 
ratiocinatione  evincere  conatus  eft  celeb* 
Friend  Sanguinis  quantitatem,  unaqua- 
que menftrua  periodo  effufam,  ad  viginti 
uncias  computat  clariffimus  vir,  hancque 

fu  m mana 

* Emmenolog.  p.  7. 

fiimmam  novies  multiplicatam,  neonati 
pondus  generaliter  aequare  opinatur,  ideo- 
que  menftruum  fanguinem,  tempore  gravi- 
ditatis, in  foetus  nutrimentum  impendi  in- 
geniofe  concludit.  Utcunque  fpeciofe  ra- 
tionem iniverit  eruditiffimus  Friend,  hypo- 
thefin  tamen  ejus  rejiciendam  putamus. 
Difficile  quidem  eft  menftrui  fanguinis 
quantitatem  accurate  determinare  ; ex  plu- 
rimis autem  obfervationibus,  hunc  in  finem 
fadfcis,  haud  ultra  quinque  vel  fex  uncias 
unaquaque  periodo  excerni,  certo  fatis  col- 
ligere licet  ; infufficiens  fane  (fecundum 
Friendii  hypothefin)  foetui  alendo  quanti- 
tas. Novimus, porro,  robuftas  rufticas,  parce 
admodum  menftruantes,  gemellos  facillime 
utero  gerere,  beneque  nutritos,  in  lucem  e- 
dere  ; et,  licet  fingulus  horum  minor  for- 
fan  fit  folo  natu,  fitnul  tamen  fumpti  illum 
magnitudine  valde  fuperant,  et  multo  plus 
nutrimenti  requirunt ; neceffarium  autem 
hoc  nutrimentum  rufticae  hae  foeminae  ur- 
banis laxis  ac  plethoricis  facilius  foetibus 
fuis  praebent,  id  quod  non  folu m ex  ruftF 
G eorum. 

eorum  foetuum  magnitudine,  verum  etiam 
ex  raris  admodum  in  rufticis  mulieribus 
abortus  cafibus,  abunde  conftat,  Univerfa- 
lem  plethoram  menfes  primo  producere, 
actione  vero  vaforum  uterinorum,  vi  con- 
fuetudinis  induda,  illas  dein  continuari, 
quidam  ftatuerunt ; verum,  fi  res  fefe  ita 
haberet,  menftruus  fluxus  mulieribus  adeo 
univerfalis  minime  foret,  nec  omnibus  ea-» 
dem  fere  vitae  periodo  contingeret ; diver-  . 
fa  quoque  vivendi  ratio  multo  magis  in 
menfibus  modificandis  valeret,  quam  quod 
revera  obtinet ; nec  fufficiens  mihi  ratio 
conftat,  cur  non  haemorrhoidalia  in  viris 
vafa  circa  pubertatis  tempus  etiam  affice- 
rentur, quum  diftentioni  haud  fecus  ac  ute- 
rina, vi  ftrudurae  fuae,  favent.  Cullenus, 
confummatiffimae  eruditionis  vir,  eandem 
quam  jam  refellere  conati  fumus,  tuetui  | 
opinionem.  Uterus,  inquit,  ea  eft  fyfte- 
matis  pars,  quae  omnium  ultimo  evolvitur  ; 
hinc  fanguis  ad  hoc  vifcus  jufto  majori 
quantitate  determinatur,  et  vafa  rumpendo 

haemorrhagiam  producit.  Pace  vero  il- 

luftris  I 

liiftris  Praeceptoris,  obfervare  licet,  corpus, 
tempore  quo  primo  fefe  prodant  menftrua, 
minime  perfe&e  evolutum  effe  ; certum  e- 
nim  eft  puellas,  etiam  poft  menfium  erup- 
tionem, magnum  corporis  accipere  incre^ 
mentum.  i\rgumentis  pro  plethora  partiali 
fic  pro  virili  refutatis,  propriam  (fit  venia 
verbo)  de  hac  re  opinionem  tradamus  ex- 
portet. Ita  a natura  ordinatum  effe  exifti*- 
mamus,  ut  mulier,  antequam  concipere  pof- 
fit,  menftruam  fubiret  evacuationem  ; et 
foeminam  nunquam  peperiffe,  qiiae  no h 
primo  menftrua  paffa  fuerit,  omnino  cre- 
dimus. Non  equidem  contendo,  cruentas 
menfes  huic  fini  femper  neceffarias  effe  ; 

fufiicit  enim  fi  humor  ferofi  generis  ex 

. 

utero  ftillaverit.  Tempore  autem  puber- 
tatis, certum  ovariis  induci  ftatum,  vel,  fi 
velis,  certam  in  illis  excitari  aflionem  (of~ 
cillationem  vocat  celeb.  Whytt)  fupponi- 
mus,  quae  addo,  utero  communicata,  fan- 
guinis  evacuationem,  vel  potius  fecretio- 
nem,  producit;  nihil  enim,  me  judice,  ob- 
ftat,  quo  minus  uterus  vehit  organum  fe~ 

cretorium 

cretorium  confiderari  poffit.  In  defedu 
vero  adionis  vaforum  uterinorum,  unde 
nulla  fit  ad  haec  determinatio,  nullaque  in 
iis  fecretio,  vel  etiam  in  fpafmo  extremita- 
tum horum  vaforum  (adione  illorum  falva 
adhuc  manente  ac  integra)  caufam  ame- 
norrhoeae proximam  confiftere  opinamur ; 
et  remediorum  operationem  hifte  principiis 
explicare  tentabimus. 

RATIO  QJJ  O R U N D A M 
SYMPTOMATUM. 

Variorum  hujus  morbi  fymptomatum 
reddere  rationem  opus  fane  eft  difficillimum, 
et,  qui  id  tentarunt  operam  adeo  perdide- 
runt et  oleum,  ut  confultius  omnino  vide- 
retur materiam  hanc  ficco  praeterire  pede, 
et  ad  res  majoris  certitudinis  ftatim  pro- 
gredi : 

“ Nam  littus  carpere  remis 

«'•  Tutius  eft  multo,  quam  velis  tendere  in  altum/ 

Quo  minus  vero  hoc  caput  plane  in- 
tactum relinquamus,  mos  vetat  antiquus  ; 
in  paucorum  igitur  fymptomatum  ratio- 
nem breviter  inquiremus. 

Mammarum  intumefc entia. — — Intimum 
e fle  mammarum  cum  utero  confenfum,  in- 
numeris fere  exemplis  fonftat,  Confenfum 
hunc  a communicatione  arteriarum  mam- 
mariarum cum  arteria  epigaftrica  pendere 
Boerhaavius  aliique  crediderunt ; Hallerus 
vero,  phyfiologorum  princeps,  potiorijure 
illum  fympathiae  retulit  nervofae.  Dixi- 
mus, in  amenorrhoea  uterum  officio  fuo  fe- 
cretorio  rite  non  fungi,  hoc  eft,  ofcillatio- 
nem  v a for  uni  uterinorum  impeditam  efle  ; 
hinc,  per  confenfum  nervorum  irritatio  et 
ofcillatio  in  mammis  producuntur;  unde, 
vi  derivationis,  illarum  tumor.  Hoc  ad- 
miflfo  ratiocinio,  menfium  lavationis  tem- 
pore cellationem  intelligimus  ; phaenome- 
non vero  hoc,  per  refiftentiam  aliquam 
fanguini  in  arteria  epigaftrica  fadam  mi- 
nime explicari  poteft  ; hoc  enim  in  cafu 
nulla  poft  puerperium  effet  la&is  fecretio, 

quoniam 

quoniam  tunc  libera  funt  uterina  vafa,  fan^ 
guinique  exitum  haud  denegant.  Novimus 
tamen,  lege  quadam  naturae  fancitum  efle, 
ut  adtio  in  mammis  excitetur,  unde  major 
humorum  ad  has  partes  determinatio  ladtif- 
que  fecretio.  Adtio  haec  variis  ex  caufis 
augeri  poteft,  quod  in  nutricibus  patet 
quibus  mammis  admoto  infante,  etiam  an- 
tequam papillam  tetigerit,  lac  ex  tumente 
mamma  propullulat.  Eodem  quo  fluunt 
lochia  tempore,  ladtis  peragitur  fecretio, 
phaenomenon  certe,  quod  contra  dodtri» 
nam  de  plethora,  ut  antea  obfervatum 
fuit,  multum  militat ; noftrae  autem  the- 
oriae minime  contrariatur  ; lochia  enim, 
utpote  haemorrhagia  pafliva,  nullam  uteri 
requirunt  adtionem,  ideoque  adtionem,  in 
mammis  ad  1 a diis  fecretionem  neceflariam, 
non  impediunt. 

Epilepfia , Apoplexia , Manias — —Haec 
fvmp tornata  fanguini  per  uterum  hoc  in 
morbo  non  abeunti,  et  hinc  in  cerebro  ac- 
cumulato, omnes  fere  retulerunt  medici. 
Raro  autem  hoc  fieri,  haud  immerito  cre- 
dimus* 

dimus.  Ex  duabus  amenorrhoea  laboran- 
tibus, quas  ipfe  vidi,  una  in  apople&icum 
ftatum  vergebat,  altera  autem  vera  corripi- 
ebatur mania.  Pulfus  earum,  caeteraque 
omnia  fymptomata,  debilitatem  haud  infig- 
nem  indicabant,  et  anatomico  cultro  mani- 
acae fubjecfto  cadavere,  cerebrum  ne  mini- 
mum congeftionis  exhibuit  indicium.  Non 
equidem  negaverim,  apoplexiam  et  epilep- 
fiam  a fanguinis  in  cerebro  congeftione  ori- 
ginem aliquando  duxifle  ; nos  vero  in  mo- 
bilitate fyftematis  nervofi,  inordinatam  va- 
forum  cerebri  adionem  excitante,  epilepti- 
corum fymptomatum  caufam  quaerimus  ; 
apoplexiam  autem  collapfui  tribuimus.  111. 
Cullenus,  de  epilepfia  in  praeLedionibus  fuis 
agens,  eandem  fovet  opinionem  ; en  ipfms 
verba  : 4 But,  with  regard  to  eruptio ns 

4 and  fmall  ulcers,  the  retention  of  the  mat- 
4 ter  cannot  be  fuppofed  to  ad  by  inducing 
4 plethora ; the  difappearance  of  thefe  ope- 
4 rate  merely,  becaufe  it  takes  off  an  adioii 
4 of  the  veffels  of  the  furface,  which,  by 
• long  habit,  became  neceffary  to  the  ha~ 

4 lance 

* lance  of  the  fyftem/  fyftematis  fcilicet 
nervofae. 

Sanguis  per  Nares , Oculos , &c. — Hifce 
phaenomenis,  veluti  bafi  pro  plethora  uni- 
verfali  nituntur  argumenta  ; et  fatendum 
omnino  eft,  primo  intuitu  verofimile  videri, 
fanguinem,  cui  per  uterum  exitus  haud  pa- 
tet, per  alias  vias  abitum  quaefiturum  ; re 
vero  paulo  ferius  penfitata,  vicarias  hajce 
haemorrhagias  longe  aliarn  fibi  vindicare 
explicationem,  facillime  patebit.  Primo 
omnium  obfervare  licet,  haemorrhagias  il- 
las, de  quibus  jam  loquimur,  non  in  recenti 
amenorrhoea  fefe  prodere,  fed  ubi  longius 
duraverit  morbus,  et  non  nili  raro  admo- 
dum in  amenorrhoea  emanfionis  obtinere» 
Supponamus  autem  haemorrhagias  has  ab 
iiniverfali  plethora,  vel  a fanguine  e utero 
in  generale  fyftema  reverfo  pendere,  annon 
fequeretur  praeternaturalem  fanguinis  quan- 
titatem ad  cerebri,  pulmonum,  aliarumque 
partium  vala  laxa  ac  debilia  potius,  quain 
ad  rigidiora  cutis,  ftomachi,  et  oculorum, 
determinari  ? Re  ipfa  vero  longe  aliter  fieri, 

teftis 

teftis  eft  experientia.  Recenfita  phaeno- 
mena fanguinis  acrimoniae  originem  debere 
celeb.  Whytt  opinatus  eft.  Dodrina  autem 
de  circulantium  humorum  acrimonia,  jam 
temporis  adeo  univerfaliter  rejedta  eft,  ut 
celebratiflimi  viri  opinionem  refutare  fuper- 
vacaneum  ducamus.  Nos  vicarias  has  hae- 
morrhagias  ab  eadem,  ac  ipfas  menfes,  re- 
petimus caufa,  ab  ofcillatione  nempe  in  illa 
parte  excitata,  unde  proruat  fanguis.  Ni- 
mirum, naturali  in  utero  ofcillatione  f ap- 
pretia, lege  naturae  ordinatum  effe  credi- 
mus, ut  fimilis  in  alia  quadam  corporis 
parte  excitetur  ofcillatio.  Haec  autem  of- 
cillatio  in  ea  oriatur  parte  neceffe  eft,  quae 
vel  fummam  cum  utero  habet  fympathiam 
nervofam,  vel  morbofa  eo  tempore  gaudet 
irritabilitate.  Intelligimus  hinc,  cur  adeo 
frequenter  e ventriculo  fanguis  profluat  ; 
cur  ex  ulceribus  in  fuperficie  corpotis  fitis 
interdum  ftillaverit,  et  denique  cur  hae- 
morrhagiae vicariae  periodice  revertantur. 
Opinioni  noftrae  quo  majus  adhuc  concili- 
etur robur,  ili.  Baronis  Van  Swieten  citare 

D liceat 

liceat  verba.  “ Solet,  inquit,  quidem  plerum- 
que hoc  haemorrhagia,  explicari,  quod  per 
plethoram  diflenta  vafe  rumpantur  quan- 
doque, vel  et  nimis  dilatata,  abfque  ruptura, 
per  anaftamofm  fanguinem  emittant.  Sed 
tamen  inde  non  patet  evidenter,  quare  in 
plethora,  a fuppreffis  menfibus  nata,  hoc 
contingat  frequentius,  quam  fi  ab  aliis  caufis 
nimia  copia  fanguinis  accumuletur  in  cor- 
pore. Ad  1284  didtum  fuit,  a fola  pletho- 
ra menftrui  fluoris  caufam  deduci  non  pof- 
fe,  cum  fanguinis  mifliones  non  impediant, 
quo  minus  folito  tempore  menftriia  prode- 
ant. Eadem  illa  caufa,  quae  aperit  vafa 
uterina,  4 quam  me  ignorare  Jubens  fateor/ 
fi  applicetur  aliis  corporis  vafis,  idem  facere 
poterit.  Illam  autem  caufam,  qualifcun- 
que  fuerit,  in  vafis  ipfis  effe,  et  non  pen- 
dere a cordis  impellentis  vi,  facile  demon- 
ftratur.  Licet  enim  cor  regulariter  agere 
pergat,  in  quibufdam  arteriis  obfervatur  ta- 
men quandoque  motus  perturbatio,  quae 
faepe  haemorrhagias  praecedit,  de  qua  re 
in  morborum  au&orum  hiftoria  faepius  dic- 
tum 

tum  fuit.  Sic  pulfatio  in  ulcere  percepta 
defignat  &c* 


tROGNOSISo 

Ex  variis  quibus  humana  fabrita  crucia^ 
tur  morbis,  vix  ullus  forfan  eft,  cujus  even^ 
tum  difficilius  praedicaveris,  quam  ame^ 
norrhoeae.  Quotidiana  conflat  experien- 
tia, morbum  noftrum,  etiam  dum  a levi 
fatis  caufa  ortum  duxerit,  experientiffimo- 
rum  medicorum  indefeflam  curam,  et  opti- 
tuorum  remediorum  vim,  haud  raro  refifte^ 
re ; interdum  veK),  aft  proh  dolor  ! rarius, 
fibi  relidiim,  inopinato  feliciter  terminaffe. 
Nec  defunt  exempla  chloroticarum,  mortis 
imaginem  referentium,  de  quibus  adtum 
eflfe  omnino  dixeris,  ad  priftiham  tamen 
fanitatem,  profluentibus  menfibus,  cito  re- 
da&arum.  Prognofm  igitur  caute  admo- 
dum 


# Comment.  ad  Aphor.  1286, 

dum  in  hoc  morbo  ftatuendam,  quis  non 
videt  ? Si  longius  duraverit  menfium  fup- 
preffio,  nec  ab  evidenti  caufa  ortum  duxe- 
rit, perdifficilem  et  fere  impoffibilem  fore 
fanationem  omnino  monendum  eft.  Prae- 
fagium  hoc  eo  probabilius  evadit,  fi  circa 
menftruam  periodum,  dolorem  in  regione 
uteri,  vel  ad  haemorrhagiam  molimina 
quaedam  haud  experiatur  aegra  ; ejufmo- 
di  enim  dolor  et  molimina  energiam 
quandam  in  utero  adhuc  fupereffe,  mor- 
bumque notabili  hujus  organi  vitio  non 
deberi,  teftantur.  Si  nupta  fit  aegrota, 
malum  ; plurimi  enim  et  quidem  optimi 
rei  medicae  fcriptores  raro  (nec  latet  ratio) 
in  hoc  ftatu  morbum  noftrum  oriri  affe- 
runt ; non  tamen  defunt  qui  contrarium 
contendunt.  Quae  leucorrhoea  concomi- 
tatur  menfium  obftrudtio,  fanatu  plerum- 
que difficilis  eft,  nec  raro  uteri  praenunciat 
cancrum,  imprimis  fi  conftans  et  lancinans 
adfit  in  hoc  organo  dolor.  Si  fubito  fup- 
preffae  fuerint  menfes,  peffimus  certe  prae- 
fagiendus  eventus  ; enimvero  hinc  apo- 
plexia, 

plexia,  epilepfia,  mania,  &c.  nonnunquam 
oriuntur  ; cujus  exempla  tria,  haud  longe 
abhinc,  ipfe  in  Nofocomio  Edinenfi  vidi  : 
Erant  nimirum  menfes  fuppreffae  in  una  ex 
aqua  gelida  fluentibus  meniibus  haufta,  in 
altera  vero,  ex  immani  ira.  Patet  hinc 
quantam  fui  curam  circa  hoc  tempus  gerere 
debeant  mulieres,  quamque  caute,  dum  flu- 
ant menfes,  cum  medicamentis  mercandum 
fit»  Ut  vero  breves  fimus,  obfervare  licet, 
de  duratione  morbi  noflri  ex  remediorum 
Ineflicacia,  ex  fymptomatibus  quae  circa 
confuetam  menftruorum  periodum  fefe  pro» 
dant,  nec  non  ex  tempore  quo  jam  periti» 
terit  morbus,  judicandum  effe  ; felicem 
autem  vel  infauftum  eventum  ex  effedibus 
morbi,  apoplexia,  nempe,  cachexia,  &c. 
praedicendum  efle. 

METHODUS  MEDENDI. 

In  immenfum  crefceret  pagina,  fi  omnia 
remedia,  quae  ad  menfes  producendas  adhi- 
beri folent,  recenferemus ; haec  modo,  quae 

hodiernis 

hodiernis  in  ufu  funt,  qua  fieri  poteft  bre^ 
vitate,  pertra&are  animus  eft. 

Cura  amenorrhoeae  tribus  indicationibus 
abfolvitur  : 

imo9  Spafmum  vel  obftru&ionem  in  ex- 
tremitatibus vaforum  uterinorum  re- 
movendo. 

2doy  A&ionem  in  vafis  uterinis  excitan* 
do,  quo  fanguis  ad  illa  derivetur. 

3 fio.  Symptomata  quae  maxime  urgent, 
amovendo  vel  mitigando. 

Quae  primae  indicationi  refpondent  re* 
media,  fequentia  funt : 

Venae  fe£tio, 

Generalis  et 
Topica, 

Balneum  tepidum, 

Generale  et 
Topicum, 

Emetica, 

Antifpafmodica, 

Opium, 


Camphora, 

Camphora, 

iEther, 

Afla  foetida, 

Mofchus, 

Caftoreum,  &c» 

Secundae  indicationi  fubferviunt 

Stimulantia, 

Cantharides, 

Mercurialia, 

Clyfmata  terebinthinata, 

Arteriarum  iliacarum  compreffio, 
Epifpaftica, 

Myrrha, 

Sabina, 

Rubia  tindorum, 

Melampodium, 

Eledricitas, 

Venus. 

Quae  tertiae  fatisfaciunt  indicationi  va- 
ria funt,  pro  diverfitate  fymptomatum  ur- 
gentium. 


Venae - 

Venae feflio.—  Mustum  de  hujus  remedii 
neceffitate,  de  tempore  quo  adhiberi  debe- 
ret, deque  l^co  cui  applicandum,  inter 
medicos  difpu  latum  fuit.  Varias  vero 
pra&icorum  hac  de  re  opiniones  profequi 
minime  lubet;  quod  autem  nobis  maxime 
arridet,  id  candide  et  quidem  breviter  ex- 
ponemus. 

Si  phlogiftica  adfit  diathefis,  vel  fi  vafa 
fanguine  nimis  turgida  fuerint,  menfium- 
que  fuppreflio  fubito  invaferit,  venaefec- 
tio  eum  in  finem  omnino  inftituenda  eft, 
ut  mali  praeveniantur  effedtus,  quos  a di- 
ftentione  vaforum  oriri  novirhus,  et  ab  ir- 
regularibus in  fyftemate  motibus,  a fuppref- 
fione  illius  in  utero  adtionis  originem  du- 
centibus, cujus  in  capite  quocj  de  fympto- 
matum  ratione  agit,  mentionem  fecimus. 

Scio  autem  pro  certo,  perverfam  illos  me- 
thodum fequi,  qui  in  omni  fubita  menfium 
fuppreflione  venam  fecandam  jubent ; e- 
nimvero  in  debilioris  habitus  mulieribus, 
ubi  a terrore,  aliifve  animi  affeftibus,  origi- 
nem morbus  duxerit,  venaefedio,  fyftema 

adhuc 

adhuc  magis  debilitando,  pertinaciorem, 
procul  dubio,  reddet  fuppreffionem. 

Ad  locum,  quo  inftitui  debet  venaefec- 
tio,  quod  attinet,  in  brachio  aptiffime  fieri 
affirmare  nulli  dubitamus  ; variis  enim  dif- 
ficultatibus premitur  haec  operatio  in  pede 
celebrata,  parum  vero  illam  comitatur  fruc- 
tus. Venaefediones  topicae,  hirudinibus, 
vel  *C*  C.  inftitutae,  utiles  fore  probabile 
omnino  ducimus. 

Balneum  tepidum,— Remedium  vel  !ax> 
ans  vel  ftimulans  eft  balneum,  idque  pro 
ratione  diverfi  caloris  gradus.  Ad  70® 
therm.  Fahrenh.  (vel  paulo  infta),  corpori 
noftro  applicatum,  vires  habet  relaxantes  j 
ad  8o°  vel  90°  calefadum,  fyftema  haud 
leviter  ftimulat  ; unde  confiat,  in  omni 
amenorrhoeae  cafu  illud  cum  frudu  adhi- 
beri pofle,  modo  ratio  habeatur  coloris  gra- 
dus. Forma  femicupii  maxime  adhibetur, 
et,  me  judice,  optima  eft  illud  applicandi 
methodus.  111.  Guliel.  Hunter,  (quem,'  dum 
haec  fcribo,  mortalitatis  exuvias  depofuifle, 
triftis  enunciat  fama)  veficas  calida  aqua 
E 

cum  furfure  repletas,  et  lumbis,  inguinibus, 
pubifque  regioni  applicatas*,  multis  in  mor- 
bo noftro  effert  laudibus.  Veficae  hae  in 
quamcunque  formam  redigi  poffunt ; unde 
partes,  quibus  admotae  fuerint,  arde  am- 
ple&untur,  et  fic  aequabilem  fervant  calo- 
rem. Supra  vas,  bulliente  aqua  repletum,  fi 
ita  pofita  fuerit  aegra,  ut  ad  genitalia  af- 
cenderint  vapores,  vel,  fi  ope  infundibili 
utero  applicaretur  calidae  aquae  vapor,  om- 
nem quem  a balneo  expedtare  licet,  obti- 
neri effedtum  crediderim. 

Emetica. — Ab  antiquiffimis  temporibus 
ad  hunc  ufque  diem,  adhibita  ac  laudata  in 
amenorrhoea  fuerunt  emetica.  Sunt  tamen 
haud  pauci  qui,  eorum  in  morbo  noftro 
ufum  non  folum  negant,  verum  etiam  ea- 
dem, circa  menftruam  periodum  data,  per- 
niciofa  efie  ac  deleteria  contendunt,  etfi  in 
hoc  morbo  illud  ipfum  tempus  caeterorum 
remediorum  operationi  praeprimis  faveat. 
Si  a noftra  fas  fit  judicare  experientia,  eme- 
tica male  omnino  fuppreftarum  menfium 
curationi  adaptari  diceremus. 

Opium.-r- Ufque  adeo  inter  medicos  de 
antifpafmodicis  opii  viribus  convenit,  ut  in 
ea  re  explicanda  tempus  minime  confumen- 
dum  fit ; illos  autem  cafus  monitrare  opor- 
tet, in  quibus  hoc  medicamentum  optimo 
cum  frudtu  adhiberi  poflit.  Stimulando  an 
fedando  efferus  fuos  edat  opium,  vehemen- 
ter difceptatur  ; futilis  vero  admodum 
quum  fit  haec  ipfa  controverfia,  illam  in 
medio  relinquendam  jure  putamus.  Id  tan- 
tum monemus,  quod,  etfi  certo  gradu  {ti- 
mui an  s effe  opium  non  poffimus  non  lar- 
giri, effeftus  tamen  ab  illo  produci  obfer- 
ventur,  quos  per  ftimulantes  ejus  vires 
(quae  indiredte  fedantes  quibufdam  audiunt) 
fruftra  explicabis.  Sic  apta  dofi  propina- 
tum, fomnum  inducit  ; dum  tamen  ftimu- 
1 antium  virium  figna,  non  nifi  parvum 
fuerit  pulfus  incrementum,  fpirituumque  a- 
nimalium  tantilla  excitatio.  Opii  porro 
in  morbis  inflammatoriis  ufus,  flimulantes 
ejus  vires  valde  effe  tranfientes,  et  in  fedan- 
tes cito  mutari,  luculenter  probat.  Notum 
eft,  liberali  admodum  manu  in  inflamma- 

torio  variolae,  inque  caloris  intermitten- 
tium febrium  flatu,  illud  praefcribi  ; nec 
non  rqature  fatis  in  pleuritide,  idque  bono 
cum  effedu,  opium  propinatum  ipfe  vidi ; 
morbus  certe,  ubi  flimulantia  quaecunque 
perniciofiffima  forent.  Verbo,  flimulantes 
opii  effedus  fedantibus  ejufdem  viribus  plus 
quam  fatis  compenfari,  fupponimus.  In 
omni  menfium  fuppreffione,  a terrore  vel 
alio  quocunque  animi  pathemate  orta,  opii 
ufum  fuaderem,  fpcrans  fore,  ut  hoc  modo 
praeternaturalis  amoveretur  mobilitas,  et  ad 
flatum  fuum  naturalem  reducerentur  func- 
tiones. 

JEtber,  C amphora,  Ajfafoeiida , Mofcus , 
Cajloreum. — Medicamenta  haec,  unanimi 
medicorum  confenfu,  antifpafmodica  falu- 
tare  licet.  Cafloreum,  quod  magnopere  o~ 
lim  in  amenorrhoea  celebratum  fuit,  jam 
minus  validum  videtur  antifpafmodicum  5 
ab  hoc  vero  aeque  ac  a caeteris  bonos  ex- 
pedare  liceat  effetius,  modo  largis  fatis  ad- 
mmiftrentur  dofibus. 

Cantharides — Horum  in  urinarios  cana- 
les effe&us  fatis  fuperque  cogniti  funt,  mul- 
tumque etiam  de  illorum  in  generationis 
organa  vi,  a variis  audloribus  relatum  fuit, 
quae,  an  a confenfu,  qui  inter  haec  organa 
obtinet,  et  illa,  quae  urinae  fecretioni  et  ex- 
cretioni  dicata  funt,  non  facile  dixerim. 
Quicunque  vero  cantharidum  fuerit  operan- 
di modus,  certo  tamen  conflat,  tales  ab  illis 
faepenumero  obfervari  effedtus,  qui  cautum 
eorum  fuadeant  ufum.  Quum  autem  leni- 
oribus uti  ftimulantibus  nobis  concefliim  fit, 
a cantharidibus,  violenti  admodum  ftimulo 
agentibus,  abftinendum  efle  puto,  ufque 
dum  ufus  eorum  experientia  magis  .confir- 
matus fuerit. 

Mercurius.  — Multis  laudibus,  nec  imme- 
rito, hoc  medicamentum  in  amenorrhoea 
extulerunt  medici  fere  omnes.  Novimus 
validas  eiTe  hujus  remedii  vires,  fi  alio  cui- 
dam adjungatur  medicamento,  quod  in  hoc 
vel  illud  organum  vim  habet  fpecificam  ; 
hoc  vero  imprimis  obfervatur,  fi  antea  per 
aliquod  tempus  folus  exhibitus  fuerit  mer- 
curius ; 

curius  ; e.  gr.  fub  ufu  medicamentorum 
mercurialium,  fi  frigus  ori  applicetur,  copi- 
ofa  excitatur  falivatio  ; fi  vel  leviffimum 
propinetur  laxans,  vehemens  oritur  cathar- 
fis  ; hoc  quoque  modo,  diuretica  et  dia- 
phoretica, mercurialibus  mixta,  diverfos  fuos 
edunt  effedus.  Has  ob  rationes,  mercurii 
hortarer  ufum,  per  aliquod  temporis  fpa- 
tium  ante  confuetam  menfium  periodum  j 
fic  enim  mercurialia,  totum  fyidema  aequa- 
biliter ftimulando,  unumquodque  organum 
{limulo  cuidam  alio  fuicipiendo  aptum  red- 
derent* Stimulus  igitur,  poft  continuatum 
mercurii  ufum  utero  applicatus,  illum  facile 
ad  adtionem  excitabit ; probe  vero  caven- 
dum, ne  eodem  tempore  alia  quoque  ftimu- 
lentur  organa,  ex.  gr.  glandulae  falivales, 
canalis  alimentarius,  &c.  unde  vis  ftimuli, 
utero  applicati,  debilior  evaderet,  immo  ex 
toto  forfan  fubverteretur.  Mercurialibus 
hoc  modo  per  juftum  tempus  in  amenor- 
rhoea exhibitis,  nifus  ille  in  adlionem,  qui 
circa  unamquamque  menftmam  periodum 
in  utero  oritur,  ad  menfes  ciendas  fufficiens 

faepe  erit ; hoc  autem  deficiente,  ad  balneum 
calidum,  vel  alia  ftimulantia,  confugiendum 
eft  ; omnibus  vero  aliis  palmam  praeripit 
eleclricitas. 

Terebinthina,— quam  in  generationis  or- 
gana vim  quandam  poffidere  fpecificam  cre- 
diderunt haud  pauci,  in  morbo  noftro  mul- 
tum commendata  fuit.  Forma  clyfmatis 
optime  convenit  ; fic  enim  inflammatoria 
evitentur  fymptomata,  quae  internum  ejus 
haud  raro  comitantur  ufum. 

Arteriarum  iliacarum  compr  effio , ut  re- 
medium in  amenorrhoea,  a Dodtore  Ha- 
milio n propofita  fuit.  Parum  vero  fidei 
haec  ipfa  methodus  adepta  eft,  et  illam  om- 
nino in  medio  relinquendam  putamus, 
cum  efficaciora  dentur  ac  commodiora  re- 
media. 

Veftcatoria , ubicunque  applicata,  fluido- 
rum ad  illam  corporis  partem  cui  admota 
fuerint  determinationem  producunt,  ibi- 
que  vaforum  afiionenv  excitant  ; delicatio- 
res vero  mulieres  longiori  eorum  applica- 
tioni raro  femet  ipfas  iubjicere  volunt,  nec 

commoda,  quae  ab  illis  hoc  in  morbo  ex- 
pedare  licet,  dolori  quem  p^riunt,  refpon- 
dent* 

Myrrha , Sabina , et  Rubia  tinctorum 
Moftri  certe  eft  feculi  gloria,  ut  multa  ea- 
que  efficaciffima,  vel  inventa,  vel  experien- 
tia confirmata  fuerint  medicamenta.  In- 
terdum vero  fludio  decipiendi,  faepius  au- 
tem fallaci  experientia  vanitateque  obfer- 
vationis  fadum  eft,  ut  fummis  laudibus  de- 
cantata fuerint  remedia,  quae  vel  noxia, 
vel  faltem  inefficacia,  oculatiores  invene- 
rint judices.  An  medicamenta,  de  quibus 
jam  loquimur,  laudes  illas  promereant, 
quas  illis  tribuerunt  medici  quidam  cele- 
berrimi, multum  dubito.  Accidit  quidem 
interdum,  ut,  fub  ufu  rubiae  tindorum  vel 
fabinae,  menftruus  eruperit  fluxus;  ejufmo- 
di  autem  eventus,  annon  potius  naturae  be- 
neficio, vel  aliis  remediis,  originem  debue- 
rit, folicite  inquirendum.  Qui  vero  de  his 
plura  defideraverint,  ili.  Dodoris  Home 
Fabia  et  Experimenta  Clinica  adeant,  ubi, 

quae  cum  illis  pericula  fecerit,  pro  rnore 
fuo,  hoc  eft,  ingeniofe  expofuit. 

Melampodium , — magnarum  omnino  vi- 
rium medicamentum,  a celeb.  Mead  mag- 
nopere celebratum  fuit.  Si  fub  ufu  hujus 
remedii,  per  naturalia  non  eruperint  men- 
fes,  illas  per  alias  corporis  partes  exitum 
fibi  parare,  fummus  hic  vir  contendit. 

Si  vero  hoc  aliquando  acciderit,  illud  ca- 
fui  potius  quam  medicamenti  viribus  refe- 
rendum putaverim.  Fateor  autem,  non  nili 
reverenter  admodum  tanti  viri  teftimonium 
in  dubium  vocari  debere,  praefertim  cum 
aliis  haud  careat  melampodium  fautoribus. 
Retulit  mihi  amicus  meus  integerrimus,  per- 
eruditus Dodor  J.  H.  Engeihart,  Patrem 
ejus  illuftrem  Suecicae  Majeftatis  medi- 
cum, hoc  remedium  faufto  cum  eventu  in 
amenorrhoea  faepius  propinaffe.  Permit- 
tas, quaefo,  mi  optime  Engeihart  ! ut  pu- 
blicam hanc  arripiam  occafionem  meum  in 
te  declarandi  amorem,  agnofcendique,  quan- 
tum utilitatis  voluptatifque  perceperim,  non 
folum  ex  multifaria,  qua  gaudes,  eruditi- 
one, verum  etiam  ex  illibata  quae  nobis 
F intercedit 

intercedit  amicitia,  fuavique  quam  teeurn, 
per  triennium  fere,  colui  confuetudine. 

Eleftricitas .—Haec  aliis  fere  omnibus 
palmam  merito  praeripuiffe  videtur.  Non 
folu m efficax  valde,  verum  etiam  tutiffi- 
mum  eft  in  morbo  noftro  remedium  ; enim- 
vero,  menfmm  obftrudtionem  non  medo 
tollit,  fed  fymptomatibus  quoque,  amenor- 
rhoeam haud  raro  comitantibus,  ex.  gr.  cy- 
nanche, labiorum  tumori,  lateris  doloribus, 
&c.  optime  medetur*.  In  multis  quidem  ca- 
fibus  fruftra  adhibita  fuit  ele&ricitas  ; fed 
obfervandum  eft,  dari  amenorrhoeae  cafus 
qui  nullam  plane  curam  admittunt.  Per 
fcintillas  e lumborum  uterique  regionibus 
extraftas,  perque  fuccuffhs  vi  gradatim  auc- 
tos, aptiffime  applicatur  eledtricitas. 

Venus. — -Veneris  exercitium  lenem  fyfte- 
mati  ftimulum  praebere,  fpirituumque  (ft 
virum  foemina  adamaverit)  miram  inducere 
hilaritatem,  bene  notum  eft  5 hinc  mirum 
non  eft,  tot  tantaque  de  felicibus  ejus  in 


* Vid.  Birch’s  Cafes. 

amenorrhoea  effedibus,  apud  audo^es  repe- 
riri  teftimonia.  Quum  vero  furtivam  Ve- 
nerem vetet  religio,  vetent  boni  mores, 
quumque  medico,  antequam  etiam  legiti- 
mam fuadere  poffit  Venerem,  large  opus  iit 
capillamento,  ingenti  baculo,  aureaque  ta- 
baci theca ; juveni  mihi  nil  amplius  de  hoc 
remedio  dicendum  reftat. 

Remedia  quae  tertiae  indicationi  conve- 
niunt occurrentibus  fymptomatibus  accom- 
modanda funt;  ideoque  medici  judicio  re- 
linquenda. De  variis  vero  his  fymptomati- 
bus, eorumque  remediis,  quo  minus  fuiius 
trademus,  vetant  temporis  quae  nos  in 
praefenti  premunt  anguftiae. 

Abfoluto  iic,  pro  virili,  opufculo  noftro, 
reftat  tantum  ut  Carolo  Leilie,  Armigero, 
experientiffimo  Corcagienfmm  chirurgo,  ob 
curam  in  me  collocatam,  fummamque  mihi 
praeftitam  benevolentiam,  dum  per  qua- 
diiennium  chirurgicae  arti,  illo  duce,  ope- 
ram darem,  gratias  agam  maximas,  calidif- 
fi  mas. 


FINIS, 


